FOTO: Gholfjoggie vra ja-woord op baan | SARIE BRUID
FOTO: Gholfjoggie vra ja-woord op baan
Alhoewel die Suid-Afrikaanse gholfspeler Ashleigh Simon 11 oor die baansyfer geëindig het, sal sy nooit dié naweek se Doebai-meesterstoernooi vir vroue vergeet nie. Die 26-jarige se kêrel en gholfjoggie, David Buhai, het haar by die 18de putjie van die Emirates-gholfklub die vra ja-woord gevra, berig ENCA.
“Ek het nie dié week die beste gholf gespeel nie, maar dit voel asof ek die toernooi gewen het! Dankie David Buhai vir die fantastiese verrassing. Ek is gelukkig om jou in my lewe te hê,” het Ashleigh onderaan dié Instagram-foto geskryf.
Didn’t play the best this week but feels like I won the tournament! Thank you David Buhai for the amazing surprise I’m so lucky to have you also thanks to all our friends on the LET was awesome to celebrate with you all Can’t wait to get home and enjoy the off season with family and friends
A photo posted by Ashleigh Simon (@ashsimongolf) on Dec 12, 2015 at 9:04pm PST
Aanhangers het geen geheim van hul opgewondenheid gemaak nie: “Dit is fantastiese nuus! Julle verdien al die geluk in die wêreld,” het een van haar laat hoor.
Kyk hier na die video waarin David die groot vraag vra:
Volgens Netwerk24 is die paartjie reeds 9 jaar saam. David dra al 6 jaar haar sak.
Ashleigh het 32 houe agter die kampioen, Shanshan Feng, in die 63ste plek geëindig.
Baie geluk, Ashleigh en David!
Bronne: ENCA en Netwerk24
Vorige artikel VIDEO: Matie vra jawoord tydens meisie se eedaflegging
Volgende artikel REGTE TROUE: Sidney en Callan